**Ministru kabineta noteikumu projekta “Grozījumi Ministru kabineta 2014. gada 23. decembra noteikumos Nr. 834 “Noteikumi par ūdens un augsnes aizsardzību no lauksaimnieciskās darbības izraisīta piesārņojuma ar nitrātiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi **Ministru kabineta 2014.gada 23.decembra noteikumos Nr. 834** “Noteikumi par ūdens un augsnes aizsardzību no lauksaimnieciskās darbības izraisīta piesārņojuma ar nitrātiem”” (turpmāk – noteikumu projekts) izstrādāts, lai samazinātu lauksaimniecības izraisītā ūdens, augsnes un gaisa piesārņojuma negatīvo ietekmi uz cilvēku veselību un vidi un dotu ieguldījumu klimata pārmaiņu mazināšanā. Noteikumu projekts nosaka:a) aizliegumu izmantot amonija karbonāta mēslošanas līdzekļus, lai ierobežotu amonjaka emisijas; b) kultūraugu mēslošanas plāna kopsavilkuma iesniegšanu Valsts augu aizsardzības dienestā par kārtējā gada faktisko ražu;c) nosacījumus separētu fermentācijas atlieku iestrādei;d) iespēju operatoram ņemt augšņu paraugus mēslošanas plāna sagatavošanai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Eiropas Parlamenta un Padomes 2016. gada 14. decembra Direktīva 2016/2284/ES par dažu gaisu piesārņojošo vielu valstu emisiju samazināšanu un ar ko groza Direktīvu 2003/35/EK un atceļ Direktīvu 2001/81/EK (turpmāk – Direktīva 2016/2284/ES). 2. Padomes 1991. gada 12. decembra Direktīva [91/676/EEK](http://eur-lex.europa.eu/eli/dir/1991/676/oj/?locale=LV) attiecībā uz ūdeņu aizsardzību pret piesārņojumu ar nitrātiem, kas cēlušies no lauksaimnieciskas darbības.2. Likuma “Par piesārņojumu” 11.panta otrās daļas 12.punkts, kas deleģē Ministru kabinetam reglamentēt kārtību, kādā ierobežojama piesārņojošo vielu emisija no noteiktiem produktiem.3. Likuma “Par piesārņojumu” 11.panta otrās daļas 3.punkts, kas deleģē Ministru kabinetam reglamentēt noteikumus par ūdens un augsnes aizsardzību no lauksaimnieciskas darbības izraisīta piesārņojuma ar nitrātiem.4. Likuma “Par piesārņojumu” 18.panta otrās daļas 2.punkts, kas deleģē Ministru kabinetam reglamentēt īpaši jutīgu teritoriju noteikšanas kritērijus un apsaimniekošanas kārtību, noteikt attiecīgo teritoriju robežas vai visas valsts vai noteiktu pašvaldību administratīvo teritoriju robežas kā jutīgo teritoriju robežas, kā arī to uz kurām īpaši jutīgām teritorijām attiecas paaugstinātas prasības ūdens un augsnes aizsardzībai no lauksaimnieciskas darbības izraisīta piesārņojuma ar nitrātiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts izstrādāts pēc Zemkopības ministrijas iniciatīvas, lai samazinātu lauksaimniecības izraisītā ūdens, augsnes un gaisa piesārņojuma negatīvo ietekmi uz cilvēku veselību un vidi. Saskaņā ar Direktīvas 2016/2284/ES III pielikuma 2.daļas A sadaļas 3.punktu Latvijai ir jāpārņem prasība aizliegt amonija karbonāta mēslošanas līdzekļu izmantošanu. Pašlaik valsts nacionālajos normatīvajos aktos šādas prasības nav. Tādēļ noteikumu projektā tiek noteikts aizliegums izmantot amonija karbonāta mēslošanas līdzekļus, kā arī Valsts augu aizsardzības dienestam noteikts pienākums kontrolēt minētās prasības īstenošanu. Spēkā esošajos Ministru kabineta 2014.gada 23.decembra noteikumos Nr.834 “Noteikumi par ūdens un augsnes aizsardzību no lauksaimnieciskās darbības izraisīta piesārņojuma ar nitrātiem” (turpmāk – MK noteikumi Nr.834) noteikts, ka lauksaimniekiem, kas īpaši jutīgajā teritorijā (īpaši jutīgo teritoriju robežas ir noteiktas MK noteikumu Nr.834 4.punktā) apsaimnieko lauksaimniecībā izmantojamo zemi vismaz 20 hektāru lielā platībā vai audzē dārzeņus, kartupeļus, augļu kokus vai ogulājus vismaz trīs hektāru lielā platībā, katru gadu jāsagatavo katra kultūrauga mēslošanas plāns ne vēlāk kā līdz kultūraugu sējai vai stādīšanai, kā arī jāsagatavo un līdz 15.maijam Valsts augu aizsardzības dienestā jāiesniedz kultūraugu mēslošanas plāna kopsavilkums par kārtējā gada ražu. Pašlaik lauksaimnieki mēslošanas plāna kopsavilkumā sniedz informāciju par **plānoto** mēslošanas līdzekļu patēriņu. Informācija par **plānoto** mēslošanas līdzekļu izlietojumu saimniecībās īpaši jutīgajās teritorijās nav pilnīga un praktiski pilnvērtīgi izmantojama Nitrātu ziņojuma sagatavošanai Eiropas Komisijai par Eiropas Padomes Direktīvas 91/676/EEK attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti, prasību izpildei, siltumnīcefektu gāzu emisiju aprēķiniem, augu barības elementu (slāpekļa un fosfora) bilanču aprēķinam, kā arī cita veida analīzei, kas saistīta ar lauksaimniecības ilglaicīgas attīstības stratēģijas plānošanu. Noteikumu projekts paredz prasību lauksaimniekiem, kas apsaimnieko lauksaimniecības zemi īpaši jutīgajā teritorijā, Valsts augu aizsardzības dienestā iesniegt kultūraugu mēslošanas plāna kopsavilkumu par kārtējo gadu, norādot **faktiski** izmantoto mēslošanas līdzekļu daudzumu. Joprojām paliek spēkā prasība sagatavot katra kultūrauga mēslošanas plānu ne vēlāk kā līdz kultūraugu sējai vai stādīšanai.Pašlaik MK noteikumos Nr.834 noteikts, ka mēslošanas plānu sagatavo, izmantojot augšņu agroķīmiskās izpētes datus vai agroķīmisko pakalpojumu sniedzēju datus, kas balstīti uz augšņu analīžu rezultātiem. Lai nodrošinātu vienādas prasības mēslošanas plānu sagatavošanai, kas noteiktas MK noteikumos Nr.834 un Ministru kabineta 2009.gada 15.septembra noteikumos Nr.1056 “Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”, noteikumu projektā tiek paredzēta iespēja operatoram pašam ņemt augšņu paraugus no saimniecībā apsaimniekotās lauksaimniecībā izmantojamās zemes. Noteikumu projektā arī paredzēts, ka viens augsnes paraugs ņemams no platības (lauka), kas nav lielāka par sešiem hektāriem.MK noteikumos Nr.834 pašlaik ir noteiktas prasības pakaišu kūtsmēslu, šķidro kūtsmēslu, vircas un fermentācijas atlieku iestrādei pēc izkliedēšanas. Dažkārt fermentācijas atlieku sagatavošanas procesā tehnoloģiski tiek atdalīta (separēta) fermentācijas atlieku šķidrā frakcija un sausā frakcija, kurām nepieciešams piemērot atšķirīgas iestrādes prasības. Tādēļ noteikumu projektā noteikts, ka uz separētu fermentācijas atlieku cieto frakciju attiecas tādas pašas iestrādes prasības kā pakaišu kūtsmēsliem, savukārt uz separētu fermentācijas atlieku šķidro frakciju – kā šķidrmēsliem un vircai. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrādē ir iesaistīts Valsts augu aizsardzības dienests un lauksaimnieku nevalstiskās organizācijas. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz lauksaimniekiem, kas lieto mēslošanas līdzekļus. Ievērojot informāciju, kas pieejama Kultūraugu uzraudzības valsts informācijas sistēmas mēslošanas līdzekļu un substrātu valsts reģistrā, amonija karbonāts Latvijā pašlaik netiek izmantots kā mēslošanas līdzeklis. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neuzliek papildu administratīvo slogu lauksaimniekiem un Valsts augu aizsardzības dienestam kā kontrolējošajai iestādei noteikumu projektā iekļauto prasību ievērošanā, jo neparedz papildu informācijas sniegšanas vai uzglabāšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2016. gada 14.decembra Direktīva (ES) 2016/2284 par dažu gaisu piesārņojošo vielu valstu emisiju samazināšanu un ar ko groza Direktīvu 2003/35/EK un atceļ Direktīvu 2001/81/EK (jāpārņem līdz 2018. gada 1.jūlijam). |
| 2. | Citas starptautiskās saistības | Apvienoto Nāciju Organizācijas 1979. gada Ženēvas Konvencija par robežšķērsojošo gaisa piesārņošanu lielos attālumos un tās 1999. gada protokols “Par paskābināšanas, eitrofikācijas un piezemes ozona līmeņa samazināšanu” (ar 2012.gada grozījumiem, kas apstiprināti ar Apvienot Nāciju Organizācijas 1979. gada Ženēvas konvencijas par robežšķērsojošo gaisa piesārņošanu lielos attālumos Izpildinstitūcijas 30.sesijā pieņemto lēmumu Nr. 2012/1 un Nr. 2012/2). |
| 3. | Cita informācija | Noteikumu projekts paredz pārņemt Direktīvas 2016/2284/ES III pielikuma 2.daļas A sadaļas 3.punktā noteikto prasību aizliegt amonija karbonāta mēslošanas līdzekļu izmantošanu. Pārējās Direktīvā (ES) 2016/2284 noteiktās prasības tiek pārņemtas ar likuma “Par piesārņojumu” 16.1 pantu un 16.2 pantu – tajos tiek dots deleģējums Ministru kabinetam izstrādāt noteikumus, kuros jānosaka gaisu piesārņojošo vielu emisiju samazināšanas mērķi, prasības par rīcības plāna izstrādi, kā arī kārtība, kādā tiek sagatavoti emisiju ziņojumi. Attiecīgi Valsts sekretāru sanāksmē 2018.gada 24.maijā ir izsludināts Vides aizsardzības un reģionālās attīstības ministrijas izstrādātais Ministru kabineta noteikumu projekts "Noteikumi par valsts kopējo gaisu piesārņojošo vielu emisiju samazināšanu un uzskaiti" (VSS-505).  |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2016. gada 14. decembra Direktīva [2016/2284/EK](http://eur-lex.europa.eu/eli/dir/2001/81/oj/?locale=LV) par dažu gaisu piesārņojošo vielu valstu emisiju samazināšanu un ar ko groza Direktīvu 2003/35/EK un atceļ Direktīvu 2001/81/EK |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Direktīva 2016/2284** |
| III pielikuma 2.daļas A sadaļas 3.punkts | Noteikumu projekta 5.3.apakšpunkts | Pārņemts pilnībā. | Neparedz stingrākas prasības. |
| III pielikuma 2.daļas A sadaļas 3.punkta “a” apakšpunkts | Norma nav pārņemta, jo ir izmantota direktīvā paredzētā rīcības brīvība. | Norma nav pārņemta, jo ir izmantota direktīvā paredzētā rīcības brīvība un pašlaik nolemts nepārņemt III pielikuma 2.daļas A sadaļā iekļauto brīvprātīgi veicamo pasākumu sarakstu, lai neradītu administratīvu un finansiālu slogu saimniecībām un valsts pārvaldei. III pielikuma 2.daļas A sadaļā iekļautie brīvprātīgi veicamie pasākumi amonjaka emisiju ierobežošanai tiks ietverti Labas lauksaimniecības prakses nosacījumos atbilstoši III pielikuma 2.daļas A sadaļas 3.punktam. | - |
| III pielikuma 2.daļas A sadaļas 3.punkta “b” apakšpunkts | Norma nav pārņemta, jo ir izmantota direktīvā paredzētā rīcības brīvība. | Norma nav pārņemta, jo ir izmantota direktīvā paredzētā rīcības brīvība un pašlaik nolemts nepārņemt III pielikuma 2.daļas A sadaļā iekļauto brīvprātīgi veicamo pasākumu sarakstu, lai neradītu administratīvu un finansiālu slogu saimniecībām un valsts pārvaldei. III pielikuma 2.daļas A sadaļā iekļautie brīvprātīgi veicamie pasākumi amonjaka emisiju ierobežošanai tiks ietverti Labas lauksaimniecības prakses nosacījumos atbilstoši III pielikuma 2.daļas A sadaļas 3.punktam. | - |
| III pielikuma 2.daļas A sadaļas 3.punkta “c” apakšpunkts | Norma nav pārņemta, jo ir izmantota direktīvā paredzētā rīcības brīvība. | Norma nav pārņemta, jo ir izmantota direktīvā paredzētā rīcības brīvība un pašlaik nolemts nepārņemt III pielikuma 2.daļas A sadaļā iekļauto brīvprātīgi veicamo pasākumu sarakstu, lai neradītu administratīvu un finansiālu slogu saimniecībām un valsts pārvaldei. III pielikuma 2.daļas A sadaļā iekļautie brīvprātīgi veicamie pasākumi amonjaka emisiju ierobežošanai tiks ietverti Labas lauksaimniecības prakses nosacījumos atbilstoši III pielikuma 2.daļas A sadaļas 3.punktam. | - |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Apvienoto Nāciju Organizācijas1979. gada Ženēvas Konvencija par robežšķērsojošo gaisa piesārņošanu lielos attālumos (turpmāk – Ženēvas konvencija) un tās 1999. gada protokols “Par paskābināšanas, eitrofikācijas un piezemes ozona līmeņa samazināšanu” (ar 2012. gada grozījumiem, kas apstiprināti ar Ženēvas konvencijas Izpildinstitūcijas 30. sesijā pieņemto lēmumu Nr. 2012/1 un lēmumu Nr. 2012/2). |
| A | B | C |
| Ženēvas konvencija un tās 1999.gada protokols “Par paskābināšanas, eitrofikācijas un piezemes ozona līmeņa samazināšanu” uzliek Latvijai šādu pienākumu:grozītā 1999. gada protokola “Par paskābināšanas, eitrofikācijas un piezemes ozona līmeņa samazināšanu” IX pielikums nosaka aizliegumu izmantot amonija karbonāta minerālmēslus. Latvijai jāievieš norma, lai nodrošinātu noteiktās prasības izpildi. | 1. Noteikumu projekta 5.3.apakšpunktā ietvertā prasība nodrošina Ženēvas konvencijas protokolā “Par paskābināšanas, eitrofikācijas un piezemes ozona līmeņa samazināšanu” noteikto aizliegumu izmantot amonija karbonāta minerālmēslus. | A kolonnā minētās saistības tiek pildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu 2018.gada 7.jūnijā tika ievietota Zemkopības ministrijas tīmekļvietnes www.zm.gov.lv sadaļā „Sabiedriskā apspriešana” (pieejams: <https://www.zm.gov.lv/apspriesanas/>). |
| 2. | Sabiedrības līdzdalība projekta izstrādē | Noteikumu projekts elektroniski nosūtīts saskaņošanai Lauksaimnieku organizāciju sadarbības padomei un Zemnieku saeimai. |
| 3. | Sabiedrības līdzdalības rezultāti | Noteikumu projekts tika saskaņots ar Lauksaimnieku organizāciju sadarbības padomi un Zemnieku saeimu, ņemot vērā atzinumos izteiktos iebildumus.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nosaka jaunu uzdevumu Valsts augu aizsardzības dienestam uzraudzīt un kontrolēt noteikumu projekta 7.punktā ietvertās prasības ievērošanu, kā arī uzraudzīt un kontrolēt MK noteikumu Nr.834 3.3.5.apakšpunktā ietvertās prasības ievērošanu. |
| 3. | Cita informācija | Nav. |

Zemkopības ministrs Jānis Dūklavs

Braņicka 67027683

ieva.branicka@zm.gov.lv